**OPŠTINA BAR**

**Komisija za sprovođenje postupka javne nabavke**

**Broj: 01-018/20-2296/3**

**Mjesto: Bar, 04.09.2020. godine**

Na osnovu člana 95 Zakona o javnim nabavkama, Komisija za sprovođenje postupka javne nabavke objavljuje sljedeće:

**POJAŠNJENJE II**

Dana 02.09.2020. godine Opštini Bar se putem e-maila obratilo zainteresovano lice, zahtjevom, za pojašnjenje Tenderske dokumentacije br. 01-018/20-2296 od 28.08.2020. godine za otvoreni postupak javne nabavke za izgradnju saobraćajnice Topolica-Bjeliši, prema nadvožnjaku.

**Zahtjev za pojašnjenje tenderske dokumentacije glasi:**

**Pitanje 1:** Da li u finansijskom dijelu ponude ponuđači u rubrici bitne karakteristike predmeta javne nabavake treba da prekopiraju dio iz tehničke specifikacije, na način da ništa ne mijenjaju osim u dijelu gdje treba da se odluče za proizvođača ili je potrebno precizirati za sve stavke. Na primjer, tamo gdje je navedeno … penjalice se ugrađuju…treba da stoji ista formulacija ili da piše penjačlice će se ugrađivati, ili na primjer…radove izvesti prema datim detaljima…ili treba precizirati radovi će se izvesti prema datim detaljima?

**Odgovor:** U vezi vašeg pitanja izvršena je dopuna tenderske dokumentacije.

**Pitanje 2:** Molimo vas da pojasnite na osnovu kojeg člana zakona zahtijevate da ponuđači dostave licencu za izvođenje geodetskih radova izdatu od strane Uprave za nekretnine kada su svi ponuđači odnosno privredni subjekti dobili Stručno uputstvo broj 021-51/201 izdato od strane Ministarstva održivog razvoja i turizma koje se može naći na sajtu Inženjerske komore, u kojem je između ostalog navedeno sljedeće: “Shodno navedenim odredbama Zakona, u postupku izgradnje objekata za obavljanje geodetskih i geomehaničkih radova, tehnoloških poslova, izrade projekata ili elaborata: zaštite kulturnih dobara, pejzažne arhitekture, procjene uticaja na životnu sredinu, protivpožarne zaštite, toplotne i zvučne zaštite objekta, energetske efikasnosti, enterijera i dr., za privredna društva, pravna lica i preduzetnike, kao i za fizička lica koja se bave navedenim poslovima, nijesu potrebne licence.

**Odgovor:** Uvezi vašeg pitanja izvršena je izmjena tenderske dokumentacije.

**Pitanje 3:** Takođe ste naveli da je obavezno imenovati ovlašćenog elektro inženjera za izvođenje elektrotehničkih radova (jake struje i slabe struje).

Molimo Vas da nm pojasnite da li je neophodno imenovati inženjera slabe struje kada se uzme u obzir predmjer radova odnosno tehnička specifikacija, a naročito što članom 122 Zakona o planiranju prostora elektrotehnički radovi nijesu podijeljeni na radove jake i slabe struje.

**Odgovor:** Uvezi vašeg pitanja izvršena je izmjena tenderske dokumentacije

**Komisija za sprovođenje postupka javne nabavke**